Bystrany

Bystrany sú obec na Slovensku v okrese Spišská Nová Ves, v Košickom kraji.

Polohopis 
Obec sa nachádza v južnej časti Hornádskej kotliny.

Susedné obce 
Olcnava, Hincovce, Spišské Podhradie, Spišské Vlachy

Vodné toky 
 Kobuliansky potok
 Klčovský potok

Dejiny 
Prvá písomná zmienka o obci je z roku 1268. Názov obce je nemeckého pôvodu. Pôvodne sa volala Eulenbach - soví potok, neskôr bola premenovaná na Vlenbach, Veľbach a po 2. svetovej vojne na Bystrany. 
V 18. stor. bol postavený rímskokatolícky kostol sv. Petra a Pavla (1779). V polovici 19. storočia si Gustáv Czáky (1803 - 1883) postavil v obci kaštieľ neoklasicistickom slohu. Taktiež v tomto období bola postavená kaplnka a pri kaštieli vysadená záhrada s parkom, vzácnymi drevinami, stromami a fontánou uprostred. Posledný majiteľ kaštieľa bol Hilár Czáky, ktorý ho vlastnil až do konfiškácie v roku 1945. Kaštieľ bol zbúraný v roku 1992 - 1993. Za kostolom sú v hrobkách pochovaní niektorí z rodu Czákyovcov.

Staré a cudzie názvy obce 
 1268 - Ewlenbach
 1298 - Vlenbach
 1773 - Welbachy
 1940 - Veľbachy
 1948 - Bystrany

Nemecký názov: Ulebach, Eullabach, Wellbach, Eilenbach
Maďarský názov: Velbach, Ágostháza

Politika

Starostovia obce 
 1990 - 1994 Vladimír Pavlík (KDH, VPN)
 1994 - 1998 Vladimír Pavlík (KDH)
 1998 - 2002 Vladimír Pavlík (HZDS)
 2002 - 2004 František Pačan (ROISR)
 2004 - 2006 František Žiga (RIS)
 2006 - 2010 František Žiga (RIS)
 2010 – 2014 František Žiga (SSS, RIS, SRK)
 2014 – 2018 František Žiga (SRK)
 2018 – 2022 František Žiga (SRK, ŠANCA)

Obecné zastupiteľstvo 
 1990 - 1994 - 12 poslancov
 1994 - 1998 - 12 poslancov (7 HZDS, 5 KDH)
 1998 - 2002 - 12 poslancov (5 HZDS, 3 KDH, 3 ROI, 1 DS)
 2002 - 2006 - 9  poslancov (9 ROISR)
 2006 - 2010 - 9  poslancov (4 ZRS, 2 KDH, 2 SMER, 1 ĽS-HZDS)
 2010 – 2014 – 9 poslancov (4 SMER-SD, 2 RIS, 1 MOST-HÍD, 1 SRK, 1 SSS
 2014 – 2018 - 9 poslancov (3 MOST-HÍD, 2 SRK, 1 KDH, 1 KĽS, 1 #SIEŤ, 1 SRÚS
 2018 – 2022 – 9 poslancov (2 SKS, 2 SRK, 2 STS, 1 RIS, 1 SMER-SD, 1 SNS)

Obyvateľstvo 
Vývoj obyvateľstva od roku 1869

Národnostné a jazykové zloženie

Náboženské zloženie

Kultúra a zaujímavosti

Pamiatky 

Kaštieľ
Novoklasicistický, postavený okolo roku 1860, menšie úpravy z konca 19. a zač. 20.storočia. Dvojpodlažná budova s dvoma krídlami, kolmo na seba situovanými a predstavanou prízemnou vstupnou loggiou. Krídla majú trojosové pavilóny, spojené s otvorenými loggiami na prízemí i na poschodí. Po rokoch chátrania bol kaštieľ v 90-tych rokoch zbúraný.

Katolícky kostol sv. Petra a Pavla apoštolov
Je z rokov 1779 - 1784, klasicistický na staršom základe, s neskoršími menšími úpravami. Jednoloďový priestor s polygonálnym uzáverom, pristavanou sakristiou a predstavanou trojpodlažnou vežou. Celý priestor je zaklenutý pruskou klenbou. Fasády sú členené lizénami a nárožia veže pilastrami. V interiéri je čiastočne zachovaná pôvodná výmaľba. Hlavný oltár je klasicistický z druhej polovice 18.stor. s ústredným obrazom sv. Petra a Pavla. Dva bočné oltáre sv. Rodiny a sv. Jána Nepomuckého sú riešené ako pendanty, luisézne, z druhej polovice 18.stor. Kazateľnica, krstiteľnica, organ a patronátne lavice grófov Csákyovcov sú luisézne, súčasné so stavbou. Socha Piety je polychrómovaná ľudová drevorezba z 18.stor. K vonkajšku kostola boli pribudované dve krypty: jedna je pseudogotická z druhej polovice 19.stor., v nej neskorobarokový oltár P. Márie z 18.stor., druhá v secesnom štýle z obdobia okolo roku 1915.

Šport 
Tj SSm Bystrany
Fc Spartak

Hospodárstvo a infraštruktúra 
Farský úrad
Rímskokatolícky

Školstvo
2 materské školy
Základná škola

Referencie 

 
Obce okresu Spišská Nová Ves